विश्व महिला शतरंज : भारतीय टीम हारी  
भारतीय टीम ने महिला विश्व शतरंज टीम चैम्पियनशिप का खिताब जीतने का मौका गंवा दिया है। उसे आठवें दौर में जॉर्जिया के हाथों 1-3 से हार मिली।
भारतीय टीम ने महिला विश्व शतरंज टीम चैम्पियनशिप का खिताब जीतने का मौका गंवा दिया है। उसे आठवें दौर में जॉर्जिया के हाथों 1-3 से हार मिली, जबकि यूक्रेन के हाथों 1.5-2.5 के अंतर से हारने के बावजूद चीन की टीम चैम्पियन बनी।
	खिताब के अन्य दावेदारों में शामिल रूस ने दक्षिण अफ्रीका को 4-0 से हराया, लेकिन इसके बावजूद उसे दूसरे स्थान से संतोष करना पड़ा। चीन की टीम तालिका में सबसे आगे रही।
	चीन के लिए विश्व चैम्पियन होउ यिफान, जू वेनजुन और टान झोंगयी ने अपने-अपने मुकाबले ड्रॉ कराए, जबकि झाओ जुई को तीसरे बोर्ड पर हार मिली। अन्य मैचों में आर्मेनिया ने वियतनाम और ग्रीस ने मेजबान तुर्की को पराजित किया।